458 A MAGYAR TUD, TÁRSASÁG ÉRTEKEZÉSEI. 
sok is a városokban szabadon tétethessenek, és a polgárok vagy más vá- 
rosi lakosok, ellent nem állhatván polgári esküjök, az igazságról tanúságot 
tenni köteleztessenek. Végre — 4) Hogy a városokban várospolgári ház- 
zal bíró nemesek szerfölötti fizetésekkel ne terheltessenek, hanem a polgá- 
rok tólök csak mérsékelt házi adót vehessenek. 
A 20-ik ágazat, mely az 1647 : 93-ik cikket úgy magyarázza, hogy 
a városban lakó nemesek ellen vármegye széke által hozott itéletek azok- 
nak ingatlan nemes jószágaiban, és ezek elégségesek nem lévén, a város- 
ban lévő ingó javaikban is , vármegyei kiküldött bírák, várospolgári joggal 
birt ingatlan vagyonaikban pedig városi bírák által az alispánnak és vár- 
megyei bíráknak jelenlétökben hajtassanak végre, és ha a város illóleg 
fölszólíttatván, ily végrehajtást tenni vonakodnék, a kiküldve lévő várme- 
gyei bírák azt azonnal a városnak vagyonából eszközöljék. 
A 39. és 40-ik ágazat, melyek közől amaz Kőszeget, emez Komá- 
romot a szabad kir. városok sorába helyezi azon határozatnak oda mellék- 
lésével, hogy eltörültetvén az ausztriai birtoklat alatti netalán becsúszott 
visszaélések, magokat hazánk törvényeihez alkalmazzák, és a kismar- 
toni vár birtokosainak folytonos gyakorlatban létező jogai sértetlenül 
maradjanak. 
A 41-dik ágazat, mely által a vármegye köz törvényszékének bírói 
hatalma világos adósságokra és zálogos jószágokra nézve 1200 magyar fo- 
rintig kiterjesztetik, erejében hagyatván mégis Slavóniára nézve azon or- 
szágnak ez iránti külön rendelete. 
A 42-ik ágazat, melyben rendeltetik , hogy az országnak , jelesül 
Slavóniának és Horvátországnak is, rendei, — kivéve, ha törvénycikk 
vagy bírót rendelő szerződés által arra kötelezve volnának, — rendes tör- 
vényszékeiknek mellőzésével királyi biztosi biróságok által akaratjok nél- 
kül ne terheltessenek , és ha kik jó szántokból ily birósággal élnének, az 
által a pernek rendes útja előttök el ne zárathassék, 
A 43-ik ágazat, mely a nem privilegiált hajduvárosoknak , és név- 
szerint Újfejértónak, jobbágyok módjárai adóztatásáról az 1635 : 68. és 
1647 : 68-dik cikkeket megújítja; és az ellenszegülők ellen az ott kijelölt 
büntetést a fő- vagy alispánok által, hivataluknak vesztesége alatt, megvé- 
tetni parancsolja. 
A 44-dik ágazat, melyben az országgyűlések iránt rendeltetik: 1) 
Hogy a hosszú országgyűléseknek költségei nyomasztók lévén, azoknak 
